Φίλιππος Ιωσίας της Σαξονίας-Κοβούργου-Γόθας

Ο Φίλιππος Ιωσίας πρίγκιπας της Σαξονίας-Κόμπουργκ και της Γκότα, γερμ.: Philipp Josias Maria Joseph Ignatius Michael Gabriel Raphael Gonzaga (18 Αυγούστου 1901 – 18 Οκτωβρίου 1985) τού Οίκου των Βέττιν, τού κλάδου τής Σαξονίας-Κοβούργου-Γόθας-Κοχάρυ. Ήταν ο τελευταίος τού κλάδου.

 Βιογραφία 
Γεννημένος στο Βάλτερσκιρχεν στην Κάτω Αυστρία, ήταν ο 3ος γιος τού Αυγούστου Λεοπόλδου πρίγκιπα τής Σαξονίας-Κοβούργου-Γόθας και τής συζύγου του Καρολίνας Μαρίας αρχιδούκισσας τής Αυστρίας.  Κατά τη γέννησή του, ο Οίκος των Βέττιν κυβερνούσε το βασίλειο τής Σαξονίας και τα δουκάτα των απογόνων τού Ερνέστου στη Γερμανία, καθώς και τα βασίλεια τού Βελγίου, τής Πορτογαλίας, τής Βουλγαρίας και τού Ηνωμένου Βασιλείου. Μεγάλωσε, ωστόσο, στα κτήματα τής οικογένειάς του στην Αυστρία. Μετά το 1933 ο πρίγκιπας Φίλιππος Ιωσίας στήριξε οικονομικά τους Γερμανούς μετανάστες και την Αντίσταση στον Ναζισμό.  Το 1934 προσέλαβε τον γνωστό Χριστιανό αντίπαλο τού Ναζιστικού Κόμματος, Ευγένιο Κόγκον, για να αναλάβει τη διαχείριση των περιουσιακών στοιχείων τού Οίκου τής Σαξονίας-Κοβούργου-Γόθας-Κοχάρυ. Μετά την Προσάρτηση (Anschluss) τον Μάρτιο του 1938, ο Κόγκον συνελήφθη, και τον Σεπτέμβριο του 1939, απελάθηκε στο Μπούχενβαλντ.

Όταν ήταν έφηβος, και οι πέντε θρόνοι -που κατείχε η οικογένειά του στη Γερμανία- καταργήθηκαν, αλλά η οικογένειά του διατήρησε τις γαίες και την ιδιωτική περιουσία της, μέχρι που κατασχέθηκαν εκείνες που βρίσκονταν, μετά τον Β΄ Παγκόσμιο Πόλεμο, στην Ανατολική Γερμανία και σε άλλες χώρες του Σιδηρού Παραπετάσματος. Ο Φίλιππος Ιωσίας εγκαταστάθηκε στη Βιέννη τής Αυστριακής Δημοκρατίας.

 Οικογένεια 
Στη Βουδαπέστη, στις 23 Σεπτεμβρίου 1944, ο πρίγκιπας Φίλιππος Ιωσίας νυμφεύτηκε, κατά παράβαση των κανόνων τού Οίκου τής δυναστείας, τη Σάρα Αουρέλια Χάλας (Όρσοβα Ρουμανίας, 8 Φεβρουαρίου 1914 - Βιέννη, 31 Δεκεμβρίου 1994), κόρη του Ίμρε Χάλας και τής Αουρέλια Μαξίμοβιτς Σαλατούτσιν,  που γεννήθηκε σε ακαδημαϊκή οικογένεια. Έξι μήνες πριν από τον γάμο τους απέκτησαν έναν γιο, που νομιμοποιήθηκε από τον γάμο αυτόν, και ο οποίος έφερε το δουκικό επώνυμο και τον τίτλο, αλλά δεν αναγνωρίστηκε ως μέλος τής δυναστείας: Genealogisches Handbuch des Adels, Fürstliche Häuser Band XVI. "Haus Sachsen". C.A. Starke Verlag, 2001, pp. 152, 157, 599. (German).
 Φίλιππος Αύγουστος, πρίγκιπας τής Σαξονίας-Κοβούργου-Γόθας (1944–2014),  ο οποίος πρώτα νυμφεύτηκε (στην επέτειο γάμου των γονιών του) το 1968 τη Μπετίνα Πφρέτσνερ (1944–1989). Απέκτησαν τρία παιδιά:
 Iσαβέλλα (γενν. 1969).
 Mαξιμιλιανός (γενν. 1972), παντρεύτηκε τη Χριστίνα Σνελ. Έχουν μία κόρη, τη Φραντσίσκα Μαρία (γενν. 2009).
 Aλέξανδρος Ερνέστος (γενν. 1978).
Μετά το τέλος τής πρώτης συζύγου του, ο Φίλιππος Αύγουστος έκανε 2ο γάμο το 1991, με τη Ρόζμαρι Γέγκερ (γενν. 1952). Από αυτόν τον δεύτερο γάμο γεννήθηκε ένα παιδί:
 Χριστίνα (γενν. 1995).

Πρόγονοι

 Αναφορές και σημειώσεις 

 Βιβλιογραφία 
 Olivier Defrance, Joseph van Loon: Philipp Josias de Saxe-Cobourg et Gotha, un cousin méconnu de nos rois. Museum Dynasticum, Bruxelles, XXX/1 2018.

Κατηγορία:Οίκος της Σαξονίας-Κοβούργου-Γόθας